བཞི་བ།ར་ལོའི་འཇིན་རྟེན་དེ་གློ་བུར་བ་ཅན་ལས་རྒྱུ་འབྲས་གཏན་ཚིགས་ཅན་ཞིག་མ་ཡིནཔར་གསུངས་ཡོད་པ་དང་།རང་གི་འཛིན་པ་མེད་པའི་བོད་མི་རིགས་ཀྱི་བསྡུས་གཟུགས་ཡིན་པར་གསུངས་ཡོད།གདུགས་དཀར་ཚེ་རིང་གིས་ར་ལོའི་སྣང་བརྙན་ནི་ཁེར་ཀྱང་གི་རྣམ་ཤེས་དང་།ཉམ་ང་བའི་རྣམ་ཤེས།མུན་འཐོམ་གྱི་རྣམ་ཤེས་སྟེ།མདོར་ན་ར་ལོནི་ལོ་རྒྱུས་ཀྱི་དཀྱོགས་མཚམས་དང་དུས་རབས་ཀྱི་འགག་ཕྲེང་དུ་བག་ལ་ཞ་བའི་མི་རིགས་འདིའི་ཐུན་མོང་གི་སེམས་གཟུགསསུ་ངེས་པར་གསུངས་པ་དང་།ཁོས་ཁེར་རྐྱང་དང་ཉམ་ཆུང་།རྨོངས་རྟུལ་གྱི་ཆ་དེ་ནམ་ཡང་འདོར་མི་ཐུབ་པར་ཕམ་ཁ་ཁུར་བས་སྤྱི་གཟུགསཤིག་ཀྱང་ཡིན་ཆོག་ཅེས་གསུངས་ཡོད།མཛེས་སེ་ཡིས་གཉོམ་ཆུང་ནུས་མེད་ཀྱི་ར་ལོ་ནི་དེང་དུས་སྤྱི་ཚོགས་འཕེལ་འགྱུར་གྱི་ཁྲོད་དུ་ལས་དབངགིས་ཁྱི་ལྡོམབཞིན་རྩེད་སྤྱད་བྱེད་ཀྱིན་ཡོད་ནའང་།ཁོས་དེ་དག་ལ་དོ་སྣང་ཙམ་ཡང་མི་བྱེད།དེ་ནི་ར་ལོའི་སྣང་ཚུལ་ཙམ་མིན་པར་ར་ལོ་འཚོ་ཞིང་བཞེས་པའི་ཁོར་ཡུག་དེའི་མི་དེ་ལས་ཀྱང་མང་པོའི་སྣང་ཚུལ་ཞིག་རེད།རྙོག་དྲ་ཆེ་ཞིང་འགྱུར་བ་མང་བ།རང་ཉིད་དང་བར་ཐག་ཇེ་རིང་ནས་ཇེ་རིང་ཡིན་པའི་དངོས་ཡོད་སྤྱི་ཚོགས་མདུན་དུ།རྒྱུན་སྲོལ་གྱི་འགྲོ་ལུགས་འདུག་སྟངས་དང་བསམ་བློའི་འཁྱེར་ཕྱོགས་ལ་གོམས་པའི་ར་ལོ་རྣམས་ཀྱིས།རང་གིས་གོ་བ་ལེན་དཀའ་བའམ་ལེན་བྱེད་དཀའ་བའི་གནས་ཚུལ་དེ་དག་ལས་དབང་གིས་བཀོད་སྒྲིག་བྱས་པར་བསམ་པ་ལས།ཕ་རོལ་པོར་ཅིའི་ཕྱིརགྱི་དྲི་ཚིག་འཕེན་རྒྱུ་ལྟ་ཞོག་རང་གིས་རང་ལ་མིནཞེས་ཐ་ཚིག་ཀྱང་སྒྲོག་མི་ཕོད།རང་ཉིད་དང་ཕྱི་རོལ་གྱི་འཇིག་རྟེན་བར་དུ་འབྲེལ་བ་ཅི་ཡང་མེད་པ་ནང་ལྟར་བག་ཕེབས་ངང་འཚོ་སྟེ།ཁོ་ཚོར་ཡར་ཐོན་གྱི་འདུ་ཤེས་མེད་ལ་རང་གིས་རང་ལ་ཁ་ལོ་བསྒྱུར་རྒྱུའི་སྤོབས་པ་དེ་བས་ཀྱང་མེད།རྩོམ་པ་པོས་ཏག་ཏག་སྣང་ཚུལ་འདི་རིགས་ལ་དམིགས་ནས་གཞུང་དྲང་སེམས་བཟང་།གཉོམ་ཆུང་ནུས་མེད།བླུན་རྨོངས་ཨུ་ཚུགས།རྙིང་ཞེན་བག་འཁུམ།གཤིས་སྤྱོད་བཙོག་པོ།རྟག་ཏུ་འབྱོར་མེད་གྲལ་རིམཞིག་ཡིན་པར་སེམས་པའི་སྐྱོ་གར་རང་བཞིན་གྱི་མི་སྣ་ར་ལོ་ཞེས་པ་གཟུགས་སུ་བཀོད་ཅིང་།དེ་ལ་བརྟེན་ནས་བོད་ཀྱི་འབྲོག་ཁུལ་གྱི་སྤྱི་ཚོགས་དམར་རྗེན་དུ་མཚོན་པར་བྱས་པ་དང་།བསམ་བློ་སྦྲིད་གྱུར་པའི་མི་རབས་ཤིག་གམ་མི་ཚོགས་ཤིག་ལ་ལྕག་ཚན་གཞུསཞེས་གསུངས་ཡོད།